Den Vest-Sjællandske Avis, 1828-12-23
Nyeste Post-Efterretninger. Det Russiske Tidsskrift den Nordiske Bie indeholder følgende Oversigt over det tilendebragte Feldtog: Den af Rusland bevirkede og i St. Petersborg, afsluttede Convention, hvorved den Nødvendidhed, blev erkiendet at tilstaae Grækerne en borgerlig og en politisk Existence; blev af alle retskafne og kloge Folk i Europa modtaget med en jublende Taknemlighed; enhver Nation tog ogsaa med samme Følelse Deel i den nærværende Krig, den blev begyndt for at bringe de overtraadte Tractater til Opfyldelse og at forskaffe Ruslands fornærmede Værdighed Satisfaction. Kun den, som en personlig og nedrig Jnterresse forblindede, kunde ikke erkiende at den hele cultiverede Menneskehed vilde vinde uendelig ved at hiin paa Raahed og Barbarie grundede Magt, hiint Asiatiske Tyrannie, som indbildte sig at være fra Himmelen kaldet til at herske over heele Jordens Deel, kunde blive giort uskadelig i denne Tidspunkt, den sidste maaskee hvori dens Planer kunde giøres uskadelige (det vil sige inden den faaer omdannet sit militaire System) i den Tidspunkt hvori den kunde tæmmes, trænges tilbage og for bestandig berøves sin Farlighed uagtet en dum Jalousie imod et christeligt Broderfolk har allerede givet det Culturens Vaaben i Hænderne uden at kunne give det dens Aand. Rusland behover kun en frie Seillads igiennem Bosphorus og Dardanellerne, saaledes som den finder Sted igiennem Øresund og Strædet ved Gibraltar; men hele Europa behøver, at saamange mishandlede Nationer, som høre til dets Familie-Samfund vende tilbage til det; at saamange store, fordum saa høit cultiverede Lande, og som nu ere øde, gives tilbage til Culturen og blive bestandigt sikkrede imod et uforstandigt Barbaries trykkende Aag (hvor dette er sandt, hvor enhver Menneskeven maae tage sig dette til Hiertet!) Den hellige Krig har erholdet den Velsignelse, som dens Formaal fortiener. Det er først 6 Maaneder siden at Keiseren udsendte sine Armeer; saasnart vig tige Begivenheder forefaldt satte han sig selv i Spidsen for dem. J Europa ere Moldau, det store og lille Vallachie og paa hiin Side af Donau et stort Stykke af Bulgarien blevne erobrede; 8 Fæstninger ere blevne indtagne tilligemed de befæstede Positioner ved Donau og to fiendtlige Leire. Vore Trophæer bestaae i 957 Kanoner, 180 Fahner og umaadelige Forraad. 17 store og 45 smaae Fartøier ere deels blevne borede i Grund og deels erobrede. 9 Paschaer og 22500 Mand have strakt Vaaben for vore Tropper og 1000 Bulgariske Familier ere blevne befriere fra Slaveriet. J Asien ere 3 Paschaliker eller Gouvernementer med 6 Fæstninger, 3 Casteller og 3 Leire blevne erobrede og i disse 313 Kanoner, 195 Fahner, 11 Hestehaler, 8 Paschaer og 8000 Soldater ere blevne tagne til Fange. Et Corps paa 30,000 Mand fiendtlige Tropper blev slaget og adspredet, ogsaa der ere flere tusinde Familier af de Jndfødte som Tyrkerne dreve foran sig som en Flok Kreature, befriede og bragte tilbage til deres Arnested, hvor de for Fremtiden kunne boe sikkert under Seiervindernes Beskyttelse. Disse Fordeele kostede os kun 8 Kanoner som vi mistede ved Schumla- og 6000 Døde. Nu gaaer vore Troppers Linie fra det stærkt befæstede Kalafat, hvorfra en panisk Skræk fordrev Tyrkerne og saaledes fra Viddintil det paa nye befæstede Varna. Vi have vore Forposter ved Kamschik, besat Dever og dækket Basardschik og Pravodi. Fra Schumla hvis Observation var ufornøden om Vinteren og fra Silistria hvor Frost og Oversvømmelser giorde Beleiringens Fortsættelse vanskelig, have vore Tropper begivet sig i Vinterqvarteer, i Moldau og Vallachiet og have tilbagedrevet Fienden som vilde forstyrre deres Tilbagemarsch med blodige Pander. Fremtiden staaer i Guds Haand; men under Beskyttelsen af sin Monarks Viisdom og Heltemod kan Rusland kun see en lykkelig imod.